Κολοκυθοσαλάτα, μεσογειακή και απωανατολίτικη του Σωτήρη Κοντιζά
Ξεχωρίσαμε αυτή τη συνταγή για τη δροσιά, τη λεπτή νοστιμιά και την τραγανή υφή του κολοκυθιού και για το παλαιωμένο ανθότυρο, που προσθέτει ένταση και αλμύρα.
2 μεγάλα κολοκύθια (300 γρ.), κομμένα κατά μήκος σε λεπτές φέτες (δοκιμάστε με το «μαντολίνο»), 50 γρ. παλαιωμένο ανθότυρο, σε μεγάλες νιφάδες ή χοντροτριμμένο, 1 μελιτζάνα φλάσκα (περίπου 300 γρ.), 1 σκελίδα σκόρδου, ψιλοκομμένη (ή όσο θέλετε), 1/2 καυτερή πιπεριά, ψιλοκομμένη (αν θέλετε), 10 μεγάλα φύλλα βασιλικού, χοντροκομμένα, χυμός από 1/2 λεμόνι, 10 γρ. ελαιόλαδο, 30 γρ. miso * ανακατεμένη καλά με 30 γρ. mirin * αφρίνα, πιπέρι
Ψήνουμε τη μελιτζάνα σε πολύ δυνατή φωτιά - στο γκάζι, στο γκαζάκι του καφέ, πάνω (ναι, πάνω) στα κάρβουνα ή σε πολύ δυνατό γκριλ. Πρέπει να μαλακώσει, να ζαρώσει και να καρβουνιάσει η φλούδα της από όλες τις μεριές - όσο πιο γρήγορα, τόσο πιο λευκή θα μείνει η ψίχα της.Την ξεφλουδίζουμε προσεκτικά και την ξεψαχνίζουμε. Ανακατεύουμε με απαλές κινήσεις όλα τα υλικά, προσθέτοντας στο τέλος όσο αλατοπίπερο χρειάζεται.
Λαχανικά,Τυρί